Document ID: 31989R3687

*****
ΚΑΝΟΝΙΣΜΟΣ (ΕΟΚ) αριθ. 3687/89 ΤΗΣ ΕΠΙΤΡΟΠΗΣ
της 8ης Δεκεμβρίου 1989
περί τροποποιήσεως του κανονισμού (ΕΟΚ) αριθ. 1517/77 και περί καθορισμού του πίνακα των διαφόρων ομάδων λυκίσκου που καλλιεργούνται στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από τον κανονισμό (ΕΟΚ) αριθ. 3998/87 (2), και ιδίως το άρθρο 12 παράγραφος 8,
Εκτιμώντας:
ότι ο κανονισμός (ΕΟΚ) αριθ. 1517/77 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2735/86 (4), κατανέμει τις ποικιλίες λυκίσκου στις ομάδες «αρωματικός λυκίσκος», «πικρός λυκίσκος» και «άλλες» σύμφωνα με τις εμπορικές συνήθειες που ισχύουν στην κοινοτική και διεθνή αγορά του λυκίσκου, σε συνάρτηση με την τελική χρησιμοποίησή του στη ζυθοποιία με βάση τα κοινά χαρακτηριστικά, λαμβάνοντας υπόψη κυρίως την επικρατούσα περιεκτικότητα σε πικρές ουσίες ή τον αρωματικό χαρακτήρα·
ότι, λόγω της αναπτύξεως της αγοράς του λυκίσκου, θα πρέπει να προστεθούν τρεις ποικιλίες στον κατάλογο που εμφαίνεται στο παράρτημα του κανονισμού (ΕΟΚ) αριθ. 1517/77·
ότι τρεις νέες ποικιλίες με αυξάνουσα σημασία άρχισαν να καλλιεργούνται στην Κοινότητα· ότι οι ποικιλίες αυτές με το όνομα «Chinook», «Galena» και «Nugget» έδειξαν μεγάλη περιεκτικότητα σε άλφα οξύ· ότι αυτές οι τρεις ποικιλίες θα πρέπει να συμπεριληφθούν στη δεύτερη ομάδα «πικρός λυκίσκος»·
ότι η καλλιέργεια και η χρήση των ποικιλιών «Orion» και «Omega» στην Κοινότητα έδειξε ότι επικρατεί η περιεκτικότητα σε πικρές ουσίες· ότι οι ποικιλίες αυτές θα πρέπει να συμπεριληφθούν στη δεύτερη ομάδα «πικρός λυκίσκος»·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 1517/77 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τη συγκομιδή του έτους 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 1989.

Labels: 12
17